Hesionė

Graikų mitologijoje Hesionės vardu buvo trys personažai.
 Hesionė – Trojos princesė, Laomedonto duktė. Ji buvo Priamo sesuo, Telemono žmona ir Teukro motina.

Laomedontas užpykdė Poseidoną neįvykdęs savo pažado. Keršydamas Poseidonas pasiuntė jūros pabaisą, kuri rijo Trojos gyventojus. Norėdamas išgelbėti savo žemes nuo pabaisos, Laomedontas buvo priverstas paaukoti Hesionę pabaisai. Ją išgelbėjo ir pabaisą užmušė Heraklis (kartu su Oiklu ir Telemonu), bet Laomedontas atsisakė atiduoti Herakliui pažadėtus stebuklingus žirgus. Vėliau keršydamas Heraklis surengė karo žygį į Troją, nusiaubė miestą, nužudė jo valdovą ir visus Laomedonto sūnus, išskyrus Podarką, vėliau vadintą Priamu. Telemonas pasiėmė Hesionę kaip karo trofėją ir vėliau su ja susilaukė Teukro.

 Hesionė – okeanidė, Prometėjo žmona.

 Hesionė – Nauplijaus žmona.

Graikų mitologijos mirtingieji
Nimfos